एहि मास के 11 तारीख के लांच भोजपुरी के पहिल चैनल ' महुआ ' छा गेल अछि. यूपी. . . बिहार के तs गप्प छोड़ु दिल्ली. . . मुम्बई या बाहर रहय वाला भोजपुरी. . . मैथिली भाषी लोकक बीच ई धूम मचा देने अछि. भोजपुरी के पहिल चैनल होए के फायदा एहि चैनल के जमि के मिलि रहल अछि. ई बात नहिं छै जे सिर्फ भोजपुरी भाषा के जानय वाला लोक सभ देखि रहल छथिन्ह. एहि चैनल के यूपी. . . बिहार आओर एतय के बाहर रहय वाला दोसर भाषा के लोक सभ सेहो खूब चाव सं एकर कार्यक्रम सभ के आनंद लs रहल छथिन्ह.
 ओना हिन्दी जानय वाला लोक सभ के भोजपुरी जानय मे बेसि दिक्कत नहिं होय छन्हि. . . किएक तs भोजपुरी फिल्म के लs क लोक सभ मे भोजपुरी पहिने सं बड़ लोकप्रिय अछि. मुम्बइया मायानगरी मे बनल भोजपुरी फिल्म खूब हिट सेहो रहल अछि आ पाई सेहो खूब कमाएल अछि. एहि लs क कहि सकय छी जे भोजपुरीके बाजार पहिने सं छल मुदा एकर पहचान नहिं भेल छल आ सेहो कहि सकय छी जे एकर कोई गोटा फायदा नहिं उठयलाह. महुआ लांच करय लेल महुआ मीडिया प्राइवेट लिमिटेड के प्रबंध निदेशक पीके तिवारी जी धन्यवादक पात्र छथिन्ह. हुनकर अथक प्रयास सं ई चैनल समय पर आबि गेल. एकटा नवका बाजार मे घुसय के हिम्मत करय लेल हिनका जतेक बघाई देल जाए कम होएत. किएक तs एकटा चौबीसों घंटा वाला चैनल चलानाय कोनो हंसी -मजाकक चीज नहिं अछि. करोड़ों रुपया खर्च होए छै. एहि चैनल पर शुरुआती तौर पर करीब 75 करोड़ रुपए खर्च भेल अछि. पीके तिवारी जी उत्तर प्रदेश के गाजीपुर सं छथिन्ह आ 1986 मे एकटा फिल्म न्यू दिल्ली टाइम्स सेहो बना चुकल छथिन्ह.
 महुआ चैनल यूपी. . . एमपी. . . बिहार. . . झारखंड. . . उत्तराखंड. . . दिल्ली आओर देश- विदेश मे रहय वाला करीब 20 करोड़ लोक के टार्गेट कs शुरू कएल गेल अछि. अगर चैनल एहि टार्गेट वर्ग के अपना दिस लाबय मे सफल रहैत अछि तs ई एकटा बड़का गप्प होएत. ओना जेहि हिसाब सं अखन एहि चैनल सं लोक जुड़ल अछि ओहि सं लगैत अछि जे एहि टार्गेट के पूरा कए लेल जाएत. मुदा एहि के लेल समाचार सं लs क प्रोग्रामिंग तक सभ ठाम कसावट जरूरी अछि. कार्यक्रम जतेक कसल रहल ओतेक लोक जुड़ल रहत आओर लोक एहि सं जुड़ल रहय. . . दर्शक बनल रहय एकरा लेल कार्यक्रम मे रोचकता बनल रहय ई जरूरी अछि. लोक महुआ सं केना बान्हल रहय ई हिनका सभ के सोचय पड़तन्हि. बीचबीच मे सर्वे करा लोकक पसंद. . . नापसंद के जानय के कोशिश करय पड़तन्हि. ओना अखन एकर समाचार. . . कार्यक्रम. . . गीत संगीत. . . भोजपुरी फिल्म. . . धारावाहिक सभ नीक लगि रहल अछि. भ सकय अछि जे अखन नव होय के कारण लोक सभ उत्सुकतावश बेसि देखय होयथिन्ह. मुदा अगर सभ किछ नीक रहत. . . कार्यक्रम के गुणवत्ता नीक होएत. . प्रोडक्शन उच्च स्तरीय रहत तs लोक जुड़ल रहताह. एहि के लेक लोकक भागीदारी वाला कार्यक्रम सभ सेहो शुरू करय के जरूरत अछि जाहि सं बेसि सं बेसि लोक सीधातौर पर चैनल सं जुड़ि सकथिन्ह. . चाहे ओ फोन. . . ईमेल आ टॉकशो सं होय.
 ई जरूर छै जे भोजपुरी चैनल बाजार मे पहिल चैनल होए के फायदा महुआ के मिलि रहल छै. . . मुदा चैनल के अपना तेवर बना कs रखय के जरूरत छै. . . ओहि मे आओर पैनापन. . . धार लाबय के जरूरत अछि. कनि ठंडयलौं क पाछां भs जाएब आओर दर्शक घसकनाय शुरू भs जाएत. किएक तs लाइन मे कएटा आओऱ चैनल अछि. जल्दीए दुटा आओर भोजपुरी चैनल आबय वाला अछि. . . हमार टीवी आओर गंगा टीवी. एकटा म्यूजिक चैनल सेहो आबय वाला अछि. भोजपुरी के एकटा म्यूजिक चैनल संगीत भोजपुरी त आबिओ चुकल अछि. महुआ के खुद अलग सं न्यूज़. . . फिल्म आओर म्यूजिक चैनल लाबय के विचार छै. भs सकय अ दीपावली तक हिनकर एकटा आओर चैनल लांच सेहो भs जाए. हमार टीवी. . . पॉजीटिव टेलीविजन लिमिटेड . . . . नॉर्थ ईस्ट टीवी (एनईटीवी) लsक आबि रहल अछि. ई कांग्रेस नेता मतंग सिंह जी के छनि. हमार टीवी के कामकाज देख रहल छथिन्ह कुमार संजॉय सिंह. कुमार संजॉय सिंह एहि सं पहिने एनडीटीवी आओर आजतक सं जुड़ल छलाह. जखन कि गंगा टीवी के प्रमुख छथिन्ह एस एन विनोद. विनोदजी कइटा पेपर जुड़ल रहल छथिन्ह.
 चलु जे होय भोजपुरी त आबि गेल. . . आबिए नहिं गेल छा गेल. मिथिला आओर मिथिला सं बाहर रहय वाला मैथिल लोक सभ सेहो मैथिलीक चैनल नहिं होबाक कारणे एकरे आनंद लs रहल छथिन्ह. मैथिली मे चैनल के सेहो जरूरत अछि. आब देखल जाए जे कोन गोटा एकर भार अपना कंहा पर लै छथिन्ह. ओ ना हमरा सभ सं जहिआ कोनो तरहक मदद के जरूरत होए हम तैयार छी. मैथिली मे आधा घंटाक बुलेटिन के संग सहारा समय बिहार झारखंड के तरफ सं नीक प्रयास भेल रहय मुदा आब ई बंद भ गेल अछि. ओना नेपाल वन. . . टीवी लाइव पर सांझ मे मैथिलीक कार्यक्रम जारी अछि आओर अपन ओमजी खूब नीक एंकरिंग कs रहल छथिन्ह. त अपन भाषा मे सेहो कार्यक्रम आओर समाचारक आनंद लिअ. हम चलय छी. जय जय राम. . . जय श्री राम.
 अहां कहब कि ई कोन सवाल भेल. मुदा ई आई काल्हि बड़ बैघ सवाल भs गेल अछि. कॉलेज के त गप्प छोड़ु स्कूली विद्यार्थी सभ सेहो अपना मे कहय छथिन्ह कि अहांके गर्ल फ्रेंड आ ब्वॉयफ्रेंड अछि ? अछि त कइटा अछि. जकरा जइटा फ्रेंड ओ ओतेक स्मार्ट. अहां सेहो पूछि सकय छी जे ई सवाल पूछय के अखन कोन समय भs गेल? असल मे आई हमरा एकटा सर्वे पर ध्यान गेल जाहि मे कहल गेल छै जे जेहि लड़का के गर्लफ्रेंड आ जेहि लड़की के ब्वॉयफ्रेंड नहिं अछि ओ हीनता के शिकार भs रहल छथिन्ह. ओ तनाव. . . डिप्रेशन के शिकार भs रहल छथिन्ह. ओ परीक्षा आ पढ़ाई लिखाई पर ध्यान नहिं दs रहल छथिन्ह. ओना ई सर्वे बड़ छोट स्तर पर कएल गेल छल मुदा ई एकटा तस्वीर त जरूर पेश करय छै. लड़की सभ के कहनाय छनि जे हुनकर क्लास के दोसर लड़की सभ लड़का सभ के संग सिनेमा. . . शॉपिंग मॉल. . . पार्क आ दोसर ठाम घुमय जाए छथिन्ह. मस्ती करय छथिन्ह. मुदा हुनका फ्रेंड नहिं भेला के कारण ओ अपन दोस्त सभ के बीच एकसरे महसूस करय छथिन्ह. सभ के अपन अपन गुट बनल छनि . कहिओ पिकनिक पर जाए छथिन्ह त कहिओ कोनो घुमय फिरय के जगह निकलि जाए छथिन्ह.
 आब सवाल ई छै जे कि सिर्फ दोस्त. . . गर्लफ्रेंड आ ब्वॉयफ्रेंड नहिं भेला के असर पढ़ाई पर पड़ि सकय छै ? विद्यार्थी सभ डिप्रेशन के शिकार भs सकय छथिन्ह? ओना ई अगर होएबो करत त ई समस्या बेसि शहरक समस्या अछि. . . छोट शहर आ गाम घरक विद्यार्थीक ई समस्या नहिं लगैत अछि. शहर मे घर परिवार सं निकलि आब बाजार स्कूल पर सेहो हावी भेल जा रहल अछि. ई सभ बाजारवाद के कारण अछि. शॉपिंग मॉल. . . पिज्जा हट. . . मैक डोनल्ड. . . सभ बाजारवाद के देन अछि. आ टीवी. . . पेपर. . . सिनेमा के माध्यम सं. . . विज्ञापन के माध्यम सं बाजार लोक के दिमाग पर अपन जगह बनौने जा रहल अछि. ब्रांड के मांग भ रहल अछि. एहि मे शहरक युवा वर्ग बाजार सं जल्दी प्रभावित भ रहल छथिन्ह. ओ नबका गजट. . . एमपी थ्री-फोर प्लेयर. . . गेम्स. . . आईपॉड. . . मोबाइल. . . डिजिटल कैमरा. . . के नया -नया मॉडल अपना पास देखय चाहय छथिन्ह. आओर ई सभ अपन संगी पर प्रभाव जमाबय के लेल सभ सं नीक तरीका बनि गेल अछि. स्कूली विद्यार्थी सभ के सेहो नबका -नबका ट्रेंड के फैशन के संग. . . मोटर साइकिल. . . कार. . . कपड़ा- लत्ता. . . घड़ी. . . चश्मा. . . शूज़. . . मे देखि सकय छी. . . ई सभ अपन दोस्त के बीच रंग जमाबय. . . गर्लफ्रेंड. . . ब्वॉयफ्रेंड के बीच रंग जमाबय के लेल सेहो रहय छै.
 एकर एकटा कारण माय- बाप के धिया -पुता पर समय नहिं देनाय सेहो अछि. असल मे आई काल्हि पति-पत्नी दुनु गोटे काज करय छथिन्ह. हुनका पास अपन नुनु के पास रहय के समय नहिं छनि. आ जखन बच्चा किछ कहय छथिन्ह त ओ किछ गिफ्ट लाबय के कहि हुनका चुप करा दैत छथिन्ह. बाद मे ओ नुनु मनमाना फरमाइश करय लागैत छथिन्ह. जकरा सेहो पूरा कs देल जाएत छै. ओ बच्चा मनबढ़ु भ जाए छथिन्ह. एहि सभहक कारणे आई काल्हि कइटा स्कूल मे सेहो मारि पीट सं लs क गोली चलय तक के कांड भs रहल अछि. माय- बाप के अपना नुनु पर समय देबय के जरूरत अछि. बच्चा के अपन दोस्त जकां ट्रीट करिऔ. स्कूल गेलाह. . . अएला पर पढ़ाई-लिखाई. . . संगी -साथी. . . टीचर. . . बस स्टॉफ के बारे में खोज खबर लेल करिऔ. अपना सं सेहो किछ पढ़ाएल करिऔ. खेलल करिऔ. सभ स पैघ बात अछि बच्चा सभ के नैतिक शिक्षा के पाठ पढ़ाएल करिऔ. आई काल्हि नैतिक शिक्षा के त कोनो ठोरे नहिं देखैत छिएक. नैतिक शिक्षाक कमी सं आई -काल्हि के बच्चा सभ पैघ लोक के आदर करनाय सेहो भूलि गेलाह अछि. बच्चा सभ के पाई के महत्व सेहो बतबिऔ. हर फरमाइश के पूरा कs मन नहिं बढबिऔ. मन बढ़ला पर आगां जाक अहिं के भुगतै पड़त.
 बच्चा अगर तनाव. . डिप्रेशन के शिकार भs रहल अछि त अहां ओकर दोस्त बनिऔ. ओकरा संग अहां घुमिऔ. दोस्तक कमी महसूस नहि होबय दिऔ. हुनका बतबिऔ जे असल मे ओहि लड़का -लड़की के फ्रेंड छै ओ बाहरी चीज सं प्रभावित भs क छै. विद्यार्थी के काज पढ़य लिखय के अछि. आ अगर हुनकर प्रदर्शन नीक रहतन्हि तं ओ लड़का---लड़की कि पूरा स्कूल हुनकर संगी बनि जएतन्हि. सभ हुनका सं दोस्ती करय के लेल बेचैन रहतन्हि. त हुनका डांटि-डपैट नहिं प्यार सं. . . प्रेम सं समझा. . . पढ़ाई लिखाई पर ध्यान देबय लेल कहिऔं. जे नीक नंबर लएथिन्ह त जे आई कन्नी काटय छथिन्ह ओ काल्हि दोस्ती के लेल आसपास मंडरैथिन्ह. तैं चिंता नहिं करु मस्त रहुं.
 बिहार मे बाढ़ि सं लोकक हालत खराब अछि. गंगा. . . बागमती. . . कोसी. . . कमला बलान. . . गंडक. . . बूढ़ी गंडक सभ नदीकेर पानि खतरा के निशान सं ऊपर बहि रहल अछि. दरभंगा. . . मधुबनी. . . सीतामढ़ी. . . समस्तीपुर. . . सहरसा. . . सुपौल. . . भागलपुर. . . मधेपुरा. . . खगड़िया आओर पूर्णिया के कइटा गाम पानि मे डूबि गेल अछि. कई इलाका के सम्पर्क सेहो कटि गेल अछि. सड़क. . . रेल के संग टेलीफोन संपर्क सेहो कटि गेल अछि. बाढ़ि सं करीब अस्सी लाख लोक प्रभावित छथिन्ह. कई ठाम बांध टूटि गेल अछि तs कतेक ठाम दरार आबि गेल अछि. सरकार तरफ सं राहत के प्रयास कएल जा रहल अछि. कई ठाम हेलीकॉप्टर सं पैकेट. . . आओर खाई पिबय के सामान सेहो गिलाएल गेल अछि. दरभंगा मे कुशेश्वरस्थान के हालत किछ बेसि खराब अछि. मधेपुरा आओऱ सीतामढ़ी मे सेहो राहत के लेल सरकार कदम उठा रहल अछि . मुदा बाढ़ि मे फंसल लोक तक सामान नीक सं नहिं पहुंच पाबि रहल अछि. लोक सभ ऊंच जगह. . . बांध. . . सड़क पर शरण लेने छथिन्ह.
 खनाय पिबय के सामान के संग मटिया तेल के सेहो दिक्कत भ गेल अछि. एकरे संग दिक्कत ईहो छै जे बरसात में सांप गोजर सेहो खूब निकलय छै. चारू कात पानिए पानि दिखाय छै. पूर्णिया. . . कटिहार. . . सुपौल के कइटा गाम मे पानि घुसि गेल अ. मुख्यमंत्री नीतीश कुमार कइटा इलाका मे हवाई सर्वे कएलथिन्ह अ. अगर स्थिति मे सुधार नहिं आएल त सेना केर मदद सेहो लेल जाएत.
 गोवा देश के एकटा सुन्दर आ सम्पन्न राज्य अछि. देश- विदेश सं एहि ठाम पर्यटक सभ आबैत रहय छथिन्ह. एहिठामक पूरा अर्थ व्यवस्था एक तरहे कहि सकय छी पर्यटन के कारोबार पर टिकल छै. एहि ठाम साल भर गोवा सं बेसि विदेशक लोक मिल जाइत. विदेशक लोक सभ एहि ठाम जमीन खरीद कs बसि रहल छथि. कहल जाइ छै जे गोवा धीरे -धीरे सेक्स आओर नशाखोरी के चंगुल मे फंसी रहल अछि. विदेशी सभ अपन प्रभुत्व बढ़ा रहल अछि. . . पकड़ि बढ़ा रहल छथि. सभ पाइएक माया अछि. एहि गोवा के गृहमंत्री छथिन्ह रवि नाइक जी. नाइक जी कांग्रेस के वरिष्ठ नेता छथिन्ह.
 राजनीति पर नीक पकड़ि छनि. मुदा लागय अ ओ राज ठाकरे सं प्रभावित सेहो छथिन्ह. तखन न हिनकर कहनाय छनि कि बिहारी के गोवा मे अएला सं गोवा मे भिखारी के संख्या बढ़ि जाएत. हिनका बिहारी आ भिखारी में कोनो फर्क नहिं बुझना जाइत छनि. असल मे ई मुद्दा उठल गोवा विधानसभा मे बहस के दौरान. चर्चा होई छल पटना सं पणजी के बीच नबका ट्रेन सेवा शुरू करबा पर. मुदा गृहमंत्री रवि नाइक जीक कहनाय छलन्हि जे पटना सं गोवा ट्रेन शुरू भेलाह पर बिहार भिखारी सभ गोवा चलि अएताह जाहि सं गोवा क सुन्दरता बिगड़ि जाएत. बिहारी के अएला सं गोवा मे अव्यवस्था फैलि जाएत. . . एहिठामक माहौल खराब भs जाएत. आब बिहारी लोक के तय करय के छनि कि ओ अपना के कि मानैत छथिन्ह. जिनका जे मन होए छनि बिहारी के बारे मे बोलि दैत छथिन्ह. आओर कांग्रेस सरकार ओकरा सह दैत रहैत अछि. महाराष्ट्र मे राज ठाकरे बिहारी. . . मराठी के नाम पर गुंडई करैत रहल आ देशमुख के कांग्रेसी सरकार किछ कार्रवाई नहिं करि भीतरे-भीतरे बढ़ावा दैत रहल. वोट के समय कांग्रेस के बिहारी याद आबैत अछि अनदिना गरिआबैत रहैत छथिन्ह. हम बिहारी सेहो तेहने छी गारि-बात सुनय वाला. अगर हम नीक रहितौं त कि ककरो हिम्मत होएत किछ कहय के. . . हमर प्रतिनिधि. . . नेता सभ नपुंसक जकां ओहि नेता के आगां पाछा करैत रहय छथिन्ह. सिर्फ ऊपर-झापरि बयान दs अपना के ऊपर साबित करय चाहय छथिन्ह. कोनो ठोस पहल नहिं करय छथिन्ह. एहन किछ नहिं करय छथिन्ह जाहि सं दोसरा के फेर किछ बोलय के हिम्मत नहिं होय. मुम्बई. . . गोवा मे एतेक बिहारी अछि जे सभ बिहारी सिर्फ एक दिन काज बंद कs घर पर रहि जएथिन्ह त कतेक काज ठप भs जाएत. हुनका सभ के बिहारी के ताकत के अंदाज नहिं छनि. . . इहो कहि सकय छी जे बिहारी सभ के अपन शक्ति के अंदाज नहिं छनि. हर जगह गारि सुनि चलि आबैत छनि.
 रवि नाइक के बयान सं बिहार के लोक सभ के बड़ दुख भेलन्हि अ. अगर कोई एम्हर-ओम्हर के लोक कहने रहैत त दोसर गप्प छल मुदा ई त गृहमंत्री केर बयान अछि. बिहार के मुख्यमंत्री नीतीश कुमार हुनका माफी मांगल लेल कहलथिन्ह अ. नीतीश जी के कहनाय छनि जे एहि सं पता चलैत अछि जे कांग्रेस बिहारी लोक के बारे में कि सोचैत अछि. मुख्यमंत्री जी के कहनाय छनि जे बिहारी भिखारी नहिं अछि. बिहारी हर क्षेत्र मे आगां अछि. . . आ बिहारी के हर क्षेत्र मे आगां देखि लोक डरय लगला . . . ओ सोचय छथिन्ह बिहारी के अएला सं ओ पिछड़ि जएताह. बिहारी जतय रहय छथिन्ह अपन काबिलियत. . . मेहनत के बल पर ओहि ठाम अपन धाक जमा दैत छथिन्ह. जे होए एहि मुद्दा पर अहां सभ सेहो आवाज उठाउ. . . अपन विचार लिखु.
 ऑर्कुट पर हमर दोस्तक लिस्ट मे एकटा छथिन्ह नीता जी. नीताजी दिल्ली विश्वविद्यालय मे पढ़ाबय छथिन्ह आओर आर्ट ऑफ लिविंग सं सेहो जुड़ल छथिन्ह. आई हुनकर एकटा मेल आइल अछि . . . हम चाहय छी अहां सभ सेहो ओहि मेल के पढ़ि लाभ उठाबि.
 1. Take a 10-30 minutes walk every day. And while you walk, smile.
 2. Sit in silence for at least 10 minutes each day.
 3. Sleep for 7 hours.
 4. Live with the 3 E's -- Energy, Enthusiasm, and Empathy.
 5. Play more games.
 6. Read more books than you did in 2007.
 7. Make time to practice meditation, yoga, and prayer. They provide us with daily fuel for our busy lives.
 8. Spend time with people over the age of 70 & under the age of 6.
 9. Dream more while you are awake.
 10. Eat more foods that grow on trees and plants and eat less food that is manufactured in plants.
 11. Drink plenty of water.
 12. Try to make at least three people smile each day.
 13. Don't waste your precious energy on gossip.
 14. Forget issues of the past. Don't remind your partner with his/her mistakes of the past. That will ruin your present happiness.
 15. Don't have negative thoughts or things you cannot control. Instead invest your energy in the positive present moment.
 16. Realize that life is a school and you are here to learn. Problems are simply part of the curriculum that appear and fade away like algebra class but the lessons you learn will last a lifetime.
 17. Eat breakfast like a king, lunch like a prince and dinner like a beggar.
 18. Smile and laugh more.
 19. Life is too short to waste time hating anyone. Don't hate others.
 20. Don't take yourself so seriously. No one else does.
 21. You don't have to win every argument. Agree to disagree.
 22. Make peace with your past so it won't spoil the present.
 23. Don't compare your life to others'. You have no idea what their journey is all about. Don't compare your partner with others.
 24. No one is in charge of your happiness except you.
 25. Forgive everyone for everything.
 26. . What other people think of you is none of your business.
 27. However good or bad a situation is, it will change.
 28. Your job won't take care of you when you are sick. Your friends will. Stay in touch.
 29. Get rid of anything that isn't useful, beautiful or joyful.
 30. Envy is a waste of time. You already have all you need.
 31. The best is yet to come.
 32. No matter how you feel, get up, dress up and show up.
 33. Do the right thing!
 34. Call your family often.
 35. Your inner most is always happy. So be happy.
 36. Each day give something good to others.
 37. Don't over do. Keep your limits.
 बिहार मे एहि साल छहटा नबका इंजीनियरिंग कॉलेज मे पढ़ाई शुरू भs जाएत. एहि मे सं तीन ठाम दरभंगा. . . गया आओर मोतीहारी मे पहिल चरण मे पढ़ाई शुरू होएत. बिहार मे अखन भागलपुर आओर मुजफ्फरपुर इंजीनियरिंग कॉलेज मे पढ़ाई भ रहल अछि. एहि के बाद सीतामढ़ी. . . नालंदा के चांडिल आओर मधेपुरा मे पढ़ाई शुरू होएत. पढ़ाई के लेल जरूरी काज भs रहल अछि. इंजीनियरिंग केर पढ़ाई के लेल हर साल बिहार सं हजारों विद्यार्थी दोसर राज्य जाइ छथि. ई कॉलेज बनला के बाद एहि पर रोक लगय के उम्मीद अछि. एहि साल बिहार मे आईआईटी के पढ़ाई सेहो शुरू भेल अछि. अगिला साल बिहार मे 20टा सरकारी इंजीनियरिंग कॉलेज मे पढ़ाई शुरू करय के सरकार के लक्ष्य अछि . एहि सभ कॉलेज मे दाखिला के लेल संयुक्त इंजीनियरिंग परीक्षा होएत. संयुक्त परीक्षा सं चुनला के बाद एहि कॉलेज में नाम लिखाएल जाएत. एहि साल जेहि कॉलेज मे पढ़ाई शुरू भs रहल अछि ओहि मे कम्प्यूटर. . . मेकैनिकल . . . इलेक्ट्रॉनिक्स आओर कम्यूनिकेशन केर तीनटा ब्रांच शामिल अछि. हर ब्रांच मे 60-60टा सीट रहत . . . एहि तरहे हर कॉलेज मे अखन 180 टा विद्यार्थी के नाम लिखाएत.
 बिहार में कम्यूनिटी रेडियो स्टेशन खुलत. अगर सभ किछ नीक रहल त ई कम्यूनिटी रेडियो स्टेशन समस्तीपुर मे खुलत. नहिं त राजनीतिक दांव पेंच मे ई बाढ़. . . पटना मे खुलि सकैत अछि. मिथिलाक नेता लोकनि के सेहो एहि लेल अपन संपर्क बैसेबाक चाही. समस्तीपुर मे खुलला सं किसान लोकनि के विशेष फायदा मिलि सकैत छनि किएक त समस्तीपुर दोसर अनाज केर संग सब्जी के उत्पादन मे बिहार मे सभसं आगां अछि. एहिठाम सं पूरा उत्तर बिहार मे सब्जी जाइत अछि. एहिठाम के लोक खेती सं किछ विशेष जुड़ल छथिन्ह. ओना तं बिहार के सवा आठ करोड़ जनसंख्या मे सं करीब सात करोड़ लोक खेतीबारी पर निर्भर छथिन्ह. मुदा ई इलाका सब्जी आओर तंबाकू के लsक दुनिया मे नाम कमौले अछि. एकर संग -संग एहि इलाका मे राजेन्द्र कृषि विश्वविद्यालय, पुसा सेहो अछि. एहि सं नव- नव शोध. . . खोज के फायदा सेहो जल्दीए मिलि जाएत. वैज्ञानिक लोकनिक विचार सेहो जानल जा सकैत अछि. एहि कम्यूनिटी रेडियो सं किसान भाई के खेती के संग -संग गांव घर सं जुड़ल मामला. . . सरकारी योजना. . . सरकार के तरफ सं कएल जा रहल विकासक काज के जानकारी सेहो देल जाएत. रेडियो सं ओहि इलाका के जमीन. . . माइट- पानि. . . मौसम. . . बुआई. . . कटनी. . खाद- पानि. . . कीटनाशक के जानकारी देल जाएत. इहो बताएल जाएत कि कोन मौसम मे कोन चीजक खेती करनाय नीक होएत. कोन फसल के खेती सं बेसि फायदा होएत. कोन चीज के बाजार कतय छै. बाजार मे केना बिक रहल अछि. कोन ठाम बेचनाय नीक रहल. ई सभ जानकारी देल जाएत.
 एकरा लेल बिहार सरकार के केन्द्र सं मंजूरी आओर पाई सेहो मिलि गेल अछि. मुदा एहि मे पेंच ई छै जे ई रेडियो स्टेशन कम शक्ति वाला होएत जाही सं 15- 20 किलोमीटर के लोके के फायदा भेंट सकय छन्हि. पन्द्रह- बीस किलोमीटर सं दूर नीक सं नहिं सुनाय देत. इहे सोचि बिहार सरकार चारि जगह कम्यूनिटी रेडियो स्टेशन शुरू करय के लेल केन्द्र सरकार सं मांग करने छल. मुदा सिर्फ एकटा स्टेशनक मंजूरी मिलल . आब देखु राजनीतिक मंच पर ककरा कामयाबी मिलैत अछि आ ई स्टेशन कतय खुलैत अछि. ओना जोर तं समस्तीपुर के लेल छै.
 बिहारक लोक के लेल एकटा नीक खबर अछि. एयर इंडिया के फ्लाइट मे बिहार सं जुड़ल फिल्म दिखायल जाएत. शुरू मे एयर इंडिया के न्यूयॉर्क आओर लॉस एंजेल्स के उड़ान मे बिहारक फिल्म दिखायल जाएत. एहि फिल्म मे बिहारक पर्यटक स्थल. . . कला-संस्कृति. . . गीत-नाद. . . खान-पान के बारे मे देश-विदेश केर लोक के जानकारी देल जाएत. एतबे नहिं एयर इंडिया के फ्लाइट मे मिथिला पेंटिंग के सेहो स्थान भेटत. एहि सं पहिने रेल के डिब्बा आओर स्टेशन पर मिथिला पेंटिंग लगाबय के फैसला सेहो भेल छल. उम्मीद कएल जा सकय अ जे एहि कदम सं बिहार मे पर्यटन के क्षेत्र मे किछ विकास होएत आओर दुनियाभर सं बेसि सं बेसि लोक अपना राज्य दिस रुख करताह. देश-विदेश के लोक सभ के एहि फिल्म सं बिहार केर बारे मे जानकारी त मिलबे करतन्हि ओ बिहार आबय लेल सेहो सोचताह. फिल्म मे बोधगया. . . राजगीर. . . नालंदा. . . वैशाली. . . पटना हरमंदिर साहेब. . . सोनपुर मेला. . . सीतामढ़ी जानकी जन्मस्थान मंदिर. . . मिथिला पेंटिंग. . . लिट्टी चोखा. . . खाजा मिठाई. . . मखान. . . मैथिली . . . भोजपुरी गीतनाद के जगह मिलय के उम्मीद अछि. पर्यटन विभाग केर ओर सं बनय वाला ई फिल्म दिल्ली केर एकटा फिल्म निर्माण कंपनी बनाओत. असल मे ई बिहार सरकार पर्यटन विभाग के नहिं एयर इंडिया के पहल अछि. किछ समय पहिने एयर इंडिया सभ राज्य सं अपन-अपन राज्य केर पर्यटन स्थल के बढ़ावा लेल फिल्म बनाSक देबय लेल कहने छल. उम्मीद अछि जे ई फिल्म सितम्बर तक दS देल जाएत. फिल्म केर संग यात्री सभ के बिहारक पर्यटन स्थल आओर दोसर जानकारी सं संबंधित ब्रोशर सेहो देल जाएत. ई नीक गप्प अछि जे फिल्म दिखायल जाएत मुदा पर्यटक अएताह तS कि देखताह. . . केना देखताह. . . केना अएताह-जएताह. सरकार के सभस बेसि ध्यान सड़क. . . बिजली. . . पिएअ वाला पानि पर देबय के जरूरत अछि. फिल्म देखि कS बिहार अएला केर बाद कइटा पर्यटक बीचे रास्ता सं घुमि जाइत अछि. . . किएक तS कईठामक रोड चलय लाएक नहिं अछि. हुनकर कमर बिहारक रोड के झटका नहिं सहि पाबय छैनि. हुनका सभ के रहय लेल कोनो ढंगगर होटल नहिं अछि. होटल के कमी के सेहो पूरा करय के जरूरत अछि. लोक सभ के अपन मानसिकता सेहो बदलै पडतन्हि. कोनो विदेशी के देखय नहि छथिन्ह कि लगय छनि कोनो दोसर ग्रहक प्राणि आबि गेल अछि. आंखि फाड़ि-फाड़ि के दैखैत रहैत छथिन्ह. दोकानदार सभ हुनका सभ सं बेसि पाई वसूलय के कोशिश करय छथिन्ह. घोड़ा-गाड़ी वाला सभ सेहो विदेशी देखतन्हि अपन भाड़ा बढ़ा दैत छथिन्ह. सोना के अंडा देय वाला मुर्गा के हलाल करय चाहय छथिन्ह. ई नहिं सोचय छथिन्ह जे ठगाकS गेलाह के बाद ओ फेर नहिं अएताह आओऱ दोसरो के सेहो मना करि देताह. हुनका सभ के अपन परम्परा. . . रिवाज के अनुसार मेहमान भगवान के रूप होएत अछि. . . ई मानि स्वागत करिऔ. हुनकर एतेक आवभगत करिऔ जे ओ अपना घर जा फेर आबय केर सोचथिन्ह आ दोसरा लोक के सेहो आबय लेल प्रेरित करथिन्ह. ओ एहिठामक सुखद अनुभव के पत्र-पत्रिका में लिखथिन्ह. . . ब्लॉग पर लिखथिन्ह. बेसि सं बेसि लोक आएत. . . आओर जं बेसि लोक आएताह त पाई आएत. . . अहांक आमदनी बढ़त. . . आमदनी बढ़त तं जीवन स्तर सुधरत. . . सभ किछ सुधरत. त कहिऔ अतिथि देवो भवः
किछ गप्प ऐहन होएत अछि जकरा अहां मैथिली. . . भोजपुरी. . . मराठी कोनो भाषा. . . मिथिला. . . बिहार. . . यूपी. . . पंजाब आ महाराष्ट्र मे नहिं बांटि सकय छी. आजुक दिन ओहने छल. आई भोरे जखन अभिनव बिंद्रा 10 मीटर एयर राइफल मुकाबला मे स्वर्ण पदक जीतला तखन हम सभ टीवी पर ई सभ देखैत छलहुं. . . हुनका स्वर्ण जीतते हम सभ एक दोसरा के पजिआक. . . गला मिलि कs. . . थपड़ी बजाकs अपन खुशी जतएलौ. मुदा एकरा बादो ई एहन खुशी छल जकरा बयान नहिं कएल जा सकैत अछि. ई खुशी कोनो बिहारी. . . मराठी. . . आ पंजाबी के खुशी नहिं छल. . . ई खुशी मद्रासी. . . गुजराती कि कहि सभ भारतीय के लेल गर्व सं माथा उठाबय वाला खुशी छल. सभ एक दोसरा के बधाई दैत छलाह. मिठाई बांटल गेल. . . पटाखा फोड़ल गेल. ढोल- नगाड़ा. . . तुरही बजाओल गेल. देशक इतिहास मे व्यक्तिगत मुकाबला मे पहिल स्वर्ण पदक जीतला के बाद चारुकात सं अभिनव के ऊपर सौगातक बरसात होबय लागल. लालूजी रेलवे के गोल्डन पास देलखिन्ह. नीतीश कुमार खुश भs 11 लाख रुपया आओर पटना मे बनय वाला इंडोर स्टेडियम के नाम अभिनव के नाम पर राखय के घोषणा कएलथिन्ह.
 ई पदक सिर्फ अभिनव बिंद्रा के पदक नहिं अछि. . . ई देश के सौ. . . सवा सौ करोड़ लोकक पदक अछि. अखन तक हॉकी छोड़ि भारत के दोसर कोनो खेल मे गोल्ड नहिं मिलल छल. 1980 के मॉस्को ओलंपिक के बाद त हॉकी मे सेहो स्वर्णक अकाल पड़ि गेल. ओकर बाद एहन भेल जे क्लालीफाई करय लेल संघर्ष करय पड़ैत अछि. व्यक्तिगत मुकाबला मे राज्यवर्धन सिंह राठौर के एथेंस मे सिल्वर मिलल छलन्हि. व्यक्तिगत मुकाबला मे तs 112 बाहर साल पहिने ओलंपिक शुरू भेला के बादे सं भारत के एकोटा गोल्ड नहिं मिलल छल. एहि मे अभिनव के स्वर्ण जीतनाय एहन छल जे लागैत छल नाचय लागु. . . भांगड़ा करय लागु. . . किछ गाबय लागु. . . एहन बड़ दिन बाद भेल जे मन एतेक खुश छल. ओना तं रोज मस्ती मे रहय छी मुदा कहय छै नै जे बिन पीने नशा. . . से हाल छल. आओर ई हमरे नहिं सभ देशवासी के छलन्हि.
 एहि दौरान ई खबर पर नजर गेल जे राज ठाकरे कहलथिन्ह अ जे जेहि दोकानक. . . दफ्तरक बोर्ड. . . होर्डिंग. . . बैनर मराठी मे नहिं होएत ओकरा तोड़ि देल जाएत. डरे लोक सभ अपन बोर्ड. . . बैनर. . . होर्डिंग मराठी मे बदलय लगलाह अ. ई खबर पढ़ि हम सोचय लगलौं जे कि अभिनव के खबर पढ़ि राज ठाकरे खुश होताह कि नहिं ? ओ त सिर्फ पोखरि के बेंग के जकां मराठी टा टरैंत रहैत छैथि. हुनका आंखि पर तं टमटमक घोड़ा जकां पट्टी लागल छनि जे ओ सिर्फ नाके सीध मे देखय छथिन्ह अगल-बगल मे नहिं. मराठी सं बेसि तं हुनका सुझाइते नहिं छनि. त कि आई हुनका मन नाचय के कएलकन्हि कि नहिं ? अहां सभ पता लगाउ. . . पता चलय त हमरो बताएब. तखन तक जय श्री कृष्णा.
 दुर्गापूजा. . . छठ के लेल टिकट मिलनाय अखने सं मुश्किल भs रहल अछि. हर साल लगन. . . होली. . . दुर्गा पूजा. . . छठ मे गाम घर जनाय एकटा यज्ञ करनाय जकां भs गेल अछि. टिकटक मारामारी. . . टिकट कटला पर गाड़ी मे चढ़य लेल मारामारी. स्टेशन पर भीड़क ई हाल जे कई बेर त लोकक भीड़ देखि स्टेशने सं डेरा घुमि जयबाक मन करैत रहैत अछि. मुदा गाम जाए केर एहन लालसा रहैत अछि जे पचासो कष्ट सहि गाड़ी पर बोरा. . . चट्टी जकां लदि जाए छी. एना नहि छै जे एहन स्थिति सभतर के गाड़ी के छै. ई स्थिति यूपी. . . बिहार जाय वाला गाड़ीए के अछि. एक तs गाड़ी कम ओहि पर बिहार के नाम पर सभ सं कंडम गाड़ी देल गेल अछि. दोसर लाइन सं हटाओल गेल गाड़ी. एसीओ डिब्बा में जाएब त ओकर हाल देख कानय के मन करत. जेना- तेना कs गाड़ी खुलिओ जाएत त कखनो काल लागत एहि सं नीक बैलगाड़ी. . . जतए रुकत रुकले रहत. क्रासिंग. . . भैकम. . . चेन पुलिंग. . . त सिग्नल नहिं होनाय ई सभ परेशानी रोज के बात जकां भs गेल अछि. दोसर लाइन नहिं बनाएल गेल अछि. एहि कारणे क्रासिंग में बेसि समय बिति जाएत अछि आ आबय जाय में समय सेहो बेसि लगैत अछि.
 ओना बिहार सं कइटा रेल मंत्री भेला मुदा ओ हो-हल्ला के डर सं बिहार सं बेसि दोसरे राज्य पर ध्यान देलथिन्ह. ओ ई सोचिते रहलाह जे कोइ गोटा ई नहिं कहय जे फलां मंत्री जी दोसर राज्य के संग पक्षपात कs रहल छथिन्ह. ओ अनुपात बिठाबय लगला जे सभ के बराबर हिस्सा मिलय . लेकिन ओ ई नहिं देखलखिन्ह जे दोसर राज्य में पहिनहिं सं बेसि विस्तार भेल अछि. ओहि ठाम पहिनहिं सं रेलक जाल बिछल अछि. मेल. . . एक्सप्रेस आ राजधानी जका सुपरफास्ट ट्रेनक लाइन लगल अछि.
 चलु देर सं सही आब स्थिति में किछ सुधार भs रहल अछि. एकर कारण बिहारी लोक सभ के जागरूक होनाय सेहो अछि. लोकतंत्र मे जखन तक हल्ला नहिं करब अहां के कोई नहिं सुनत. एहि भीड़तंत्र मे ओकरे सुनल जाइ छै जकर आवाज सभ सं तेज होएत अछि. . . जे जतेक जोर सं बोलैत अछि. जखन तक हल्ला नहिं करब. . . शोर नहिं मचायब लोक अहांक तरफ ध्यान नहिं देत. जतेक कुदब ओतेक लोक अहांके पकड़य लेल अएताह. अहि लेल अगर कोनो काज करबाबय के अछि. . . विकासक काज चाहैय छी. त एतेक जोर सं बोलय पड़त जे आवाज दिल्ली तक पहुंचय. संसद मे बैसल मंत्री जी के सुनाय दय. . . अहांक चुनल सांसद जी के सुनाय दय. ओ एसी कमरा में रहय छथि. हुनका कान में आवाज जाय एहि के लेल सभ गोटे के मिलि एक स्वर में बोलय पड़त. नहिं त बैसल रहुं जेहिना अखन तक चलैत आ रहल अछि चलैत रहत. ओ त लालू जी विधानसभा चुनाव हारि गेलाह अ केन्द्र मे मंत्री बनि गेलाह त नीतीश जी के देखि हुनको विकासक महत्व बुझाय पड़लन्हि. नहिं त 15 सालक शासन मे राज्य के भट्टे बैसाह देने छलाह. आब रेल मंत्री बनला पर काज कs रहल छथिन्ह. काज कए नहिं रहल छथिन्ह ओ नीक काज कs रहल छथिन्ह. एहिना विकासक काज ओ आओर राबड़ी देवी अगर अपन शासन काज मे बिहार मे कएने रहताह त अखन बिहारक विकासक तस्वीर किछ आओर रहैत. चलु जखने उठलौं तखने सबेरा. आबो अगर नीक काज होएत त विकासक बयार बहि चलत.
 आब खबर अछि जे बिहारक लेल जतेक रेल परियोजना के घोषणा कएल गेल अछि ओकरा सभ के दु हजार ग्यारह ( 2011 ) साल तक पूरा कए देल जाएत. एहि मे छपरा. . . मधेपुरा के रेल कारखाना के काज सेहो शामिल अछि. पटना स्टेशन के विश्वस्तर के स्टेशन बनयबाक काज सेहो चलि रहल अछि. एकरे संग नालंदा के हरनौत मे रेल कोच मेंटेनैस वर्कशॉप अगिला साल तक पूरा करि लेल जाएत. देखल जाए काज समय पर पूरा होएत अछि कि नहिं. उम्मीद त कs रहल छी जे भs जाएत. अहुं सभ सेहे उम्मीद करु. आओर अपना दिसक. . . गाम घरक समस्या परेशानी के उठाउ. . . अपन प्रतिनिधि. . . विधायक. . . सांसद महोदय के कान मे दिऔ. काज देर सबेर जरूर होएत. उम्मीद पर दुनिया कायम अछि.
 बिहार मे जल्दीए एक लाख आओर शिक्षक केर बहाली कएल जाएत. एहि लेल दोसर चरण के प्रक्रिया जल्दीए शुरू होए के उम्मीद अछि. शिक्षक बहाली के लेल एहि बेर आवेदन केर सुविधा किछ बढ़ा देल गेल अछि. आब शिक्षक केर नौकरी चाहय वाला लोकनि पंचायत स्तर के अलावा प्रखंड स्तर पर सेहो आवेदन कs सकैत छथिन्ह. नौकरी मे शिक्षा मित्र आओर वैकल्पिक शिक्षा सं जुड़ल लोक के प्राथमिकता देल जाएत. एहि बेर मेघा सूची सेहो प्रकाशित कएल जाएत. दोसर चरण मे जे करीब एक लाख बहाली होएत ओहि मे सं अस्सी हजार शिक्षक प्राथमिक स्कूल के लेल होएत. मिडिल आओर हाई स्कूल के लेल 6-6 हजार शिक्षक के भर्ती कएल जाएत. संगहि संग एहि बेर हाई स्कूल में करीब तीन हजार लाइब्रेरियन के भर्ती सेहो होएत. एकर संग शिक्षक सभ के आब पहिने सं बेसि छु्ट्टी सेहो मिलत. शिक्षक सभ के आब चिकित्सा अवकाश 12 दिन के जगह 20 दिन मिलत. महिला शिक्षक के मातृत्व अवकाश आब 90 दिन के जगह 135 दिन मिलत.
 सीतामढ़ी मे इंजीनियरिंग कॉलेज खुलत. बिहार सरकार सं एकर मंजूरी मिलि गेल अछि. सीतामढ़ी केर इंजीनियरिंग कॉलेज मे अखन चारि टा ब्रांचक पढ़ाई शुरू होएत. अखन इलेक्ट्रिकल. . . कंप्यूटर. . . इलेक्ट्रॉनिक्स आओर सिविल इंजीनियरिंगक पढ़ाई होएत. पढ़ाई एहि सत्र सं शुरू करय के विचार अछि. एकरा लेल पाई सेहो जारी कए देल गेल अछि. भवन निर्माण के लेल 40 करोड़ रुपया देल गेल अछि . एकरे संग अखन 64 टा शैक्षिक आओर 75 टा तकनीकी. . . प्रशासनिक कर्माचारी के पद के मंजूरी सेहो देल गेल अछि. पिछला दिन एहि लेल कैबिनेट के एकटा विशेष बैठक सेहो बुलायल गेल छल. बैठक मे कॉलेज खोलय के मंजूरी देल गेल. ई कॉलेज सीतामढ़ी इंस्टीच्यूट ऑफ टेक्नालॉजी केर नाम सं खुलत. बिहार सं हर साल करीब 50 हजार छात्र पढ़ाई- लिखाई लेल बाहर जाए छथि. एहि सं बिहारक करोड़ों रुपया बाहर चलि जाइत अछि. लोकक आमदनी बाहर चलि जाइत अछि. सरकार के कोशिश अछि जे एहि पर रोक लगय. सरकार एहि दिशा मे काज करि रहल अछि जे प्रबंधन. . . फैशन टेक्नालॉजी सं लs क तकनीकी शिक्षा तक एहन माहौल बनय जाहि सं विद्यार्थी सभ के बाहर नहिं जाए पड़य. एहि क्रम मे राज्य के कइटा पॉलिटेक्निक कॉलेज के दर्जा बढ़ा कए इंजीनियरिंग कॉलेज बनायल जा रहल अछि . संगहि संग किछ आओर नव इंजीनियरिंग कॉलेज खोलय के सेहो विचार अछि.
 दरभंगा मे पटना हाईकोर्टक बेंच बनाबय केर मांग जोर पकड़य लागल अछि. बार काउंसिल ऑफ इंडिया के ओर सं एकर मांग कएल गेल अछि आओर एकरा लेल अधिवक्ता सभ सं एकजुट होए प्रयास करय लेल कहल गेल अछि. दरभंगा बार एसोसिएशनक बैठक मे बार काउंसिल ऑफ इंडिया के अध्यक्ष सूरज नारायण प्रसाद सिन्हा के कहनाय छलन्हि जे उत्तर बिहार मे हाई कोर्ट के एकटा बेंच होनाय एकदम जरूरी अछि. अखन उत्तर बिहार के दरभंगा. . . मधुबनी. . . समस्तीपुर. . . सीतामढ़ी. . . शिवहर. . . सहरसा. . . सुपौल. . . खगड़िया. . . पूर्णिया. . . बेगूसराय. . . अररिया. . . किशनगंज. . . कटिहार जिला के लोक के पटना जाय पड़ैत अछि. अगर दरभंगा मे बेंचक स्थापना होएत अछि तs एहिठामक लोक के समय तं बचबे करत सस्ता सुविस्ता न्याय सेहो मिलत. बेसि दौड़ धूप नहिं करय पड़त.
 बिहारक कला-संस्कृति आओर राज्यक बदलल छवि दुनिया केर सामने लाबय लेल बिहार महोत्सवक आयोजन कएल जाएत. शुरू मे बिहार महोत्सवक आजोयन चेन्नई. . . बंगलौर आओर इलाहाबाद मे कएल जाएत. शुरूआत इलाहाबाद सं होएत. संगम नगरी इलाहाबाद मे 20 सितम्बर के पहिल बिहार महोत्सव होएत. एकरे संग दिल्ली के राजीव गांधी चौक (कनॉट पैलेस). . . द्वारका. . . शाहदरा मे मेट्रो हाट लगायल जाएत. एहि में मिथिला पेंटिंग आओर बिहार में बनय वाला सामान के राखल जाएत. संगहि संग बिहारक कला संस्कृति केर बढ़ावा देबय लेल 6 आओर 7 अक्तूबर के दशहरा महोत्सव के आयोजन कएल जाएत. गीत संगीतक एहि कार्यक्रम में लोक के बिहारक झलक देखय के मिलत. लोक के ई देखय के लेल मिलत कि बिहार सांस्कृतिक रूप सं कतेक समृद्ध अछि. मैथिली. . . भोजपुरी गीत नाद सं मनोरंजन कएल जाएत. लोक के बिहारक पावनि त्योहार. . . खेल तमाशा. . . खनाय पिनाय सं अवगत करायल जाएत. बिहारक भाषाक मिठास सं जुड़य के मौका देल जाएत. एहि दौरान लोक के बिहारक गौरवशाली. . . प्राचीन इतिहास सं दु चारि होबक अवसर सेहो मिलत. अगर सरकार बिहार महोत्सव के दौरान बिहारक बदलल छवि के बेहतर ढंग सं पेश करि सकल तs ई राज्य केर लेल नहिं बल्कि राज्य सं बाहर रहय वाला बिहारी सभ केर लेल एकटा नीक गप्प होएत. बिहार के लs क अखनो लोक सभ में बड़ गलतफहमी अछि. लोक गलत धारणा बना लेने अछि. बिहारक गलत छवि पेश कएल गेल अछि. बिहार सं बाहर बिहारी संबोधन गारि जकां देल जाएत अछि. ऐ बिहारी. . . अबे ओ बिहारी. . . भइया कहि कs बुलाबल जाएत अछि. भs सकैत अछि एहि प्रयास सं ओहि छवि में बदलाव आबय . . . लोक सभ के बिहारक नीक छवि देखय लेल मिलय आओर लोकक धारणा बदलय इहे कामना कएल जा सकय अ. 